Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Festi la afrikan lingvan diversecon pere de laŭvica tvitero-kampanjo
#000005
Ekde la 20-a de marto, kaj por la resto de 2019, ciferecaj aktivuloj por afrikaj lingvoj animos novan konton en Twitter @ DigiAfricanLang, kreitan por reliefigi la rolon kiun teknologio kaj interreto povas ludi en la antaŭenigo kaj revitaligo [eo] de lingvoj sur la afrika kontinento. La ĉefa celo de ĉi tiu kampanjo estas la agnosko de la partopreno de afrikanoj, kiuj ĉerpas avantaĝon el ĉiuj specoj de ciferecaj amaskomunikiloj por pliigi la videblecon de siaj lingvoj kaj kulturoj rete, kaj tiel allogi novan generacion de parolantoj.
#000007
Kunlabore kun la projekto Yoruba Names [en] kaj Global Voices en la joruba [yo], Rising Voices kunordigos la partoprenon en la kampanjo de pli ol kvardek ciferecaj aktivistoj tra la tuta afrika kontinento dum la Internacia Jaro de Indiĝenaj Lingvoj [eo].
#000008
La gastigantoj de la tviter-konto @DigiAfricanLang kunhavigos siajn sciojn kaj perspektivojn pri afrikaj lingvoj [eo], inkluzive ilian historion, nunan uzadon en interreto kaj en la ĉiutaga vivo, la defiojn kiujn ili alfrontas kaj la novajn strategiojn por lingva revitaligo [eo]. Dum teknologio povas ludi gravan rolon, ĝi estas nur parto de pli granda nuntempa kunteksto, kiu influas la vivantecon de indiĝenaj lingvoj [eo].
#000009
Ĉi tiu kampanjo sekvas similan iniciaton [eo] en Latinameriko [eo] kun la konto @ActLenguas. Rising Voices jam delonge subtenas ciferecajn aktivistojn en ĉi tiu parto de la mondo kaj @DigiAfricanLang esperas generi similan klopodon inter afrikaj aktivistoj.
#000010
Gastigantoj estas individuoj kiuj laboras en la lingvoj joruba, igba, svahila aŭ tvia [ĉiuj eo] en platformoj kiel Vikipedio [eo], aplikaĵoj de ludoj kaj lingvo-lernado, enretaj vortaroj, tradukaj projektoj aŭ projektoj de asimilado de programado [eo] por cifereca sekureco kaj aliaj sociaj komunikilaj kampanjoj. Konsultu la liston de la unuaj partoprenantoj ĉe la fino de jena paĝo: Twitter @DigiAfricanLang 2019 [en].
#000011
Ĉi tiu iniciato estis inspirita de aliaj kiel @IndigenousX en Aŭstralio [eo], kies fondinto Luke Pearson donis al ni gravajn konsilojn dum nia preparado. La Instagram-konto de Global Voices, ankaŭ administrata laŭvice de komunumaj membroj, estis alia maniero akiri sciojn pri la diverseco de la vivoj de niaj kontribuantoj.
#000012
Kvankam la pepoj [eo] estas plejparte verkitaj en la angla, ni ankaŭ esperas pri la partopreno de regionaj aktivistoj, kie la Lingua franca [lingua franka, eo], povas esti alia lingvo ol la angla, kiel en Okcidenta Afriko [eo] aŭ Nord-Afriko [eo].
#000013
Subtenu la kampanjon abonante @DigiAfricanLang dum la tuta jaro kaj re-distribuante la mesaĝojn, kiuj inspiras vin. Niaj gastigantoj nur deziras ricevi reagojn aŭ komentojn kaj faros sian eblon por respondi al vi.
#000014
Ĉi tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. · Ĉiuj artikoloj
#000015
Kiel kurdlingvaj dividoj malhelpas aliron al informoj
#000017
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000018
Montaraj judoj: rigardo al la vivo de unu el la minoritatoj en Azerbajĝano
#000021
Retpoŝto (ne estos publikigata) (deviga)
#000023
Aboni komentojn de ĉi tiu artikolo per retpoŝto
#000024
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000025
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000027